CELEX: 32007D0862
Language: bg
Date: 2007-12-13 00:00:00
Title: 2007/862/ЕО: Решение на Комисията от 13 декември 2007 година за изменение на Решение 2006/805/ЕО по отношение на мерките за контрол на здравето на животните, свързани с класическа чума по свинете в Унгария и Словакия (нотифицирано под номер C(2007) 6158) (Текст от значение за ЕИП )

21.12.2007   
            
            
               BG
            
            
               Официален вестник на Европейския съюз
            
            
               L 337/119
            
         
      РЕШЕНИЕ НА КОМИСИЯТА
   
   от 13 декември 2007 година
   за изменение на Решение 2006/805/ЕО по отношение на мерките за контрол на здравето на животните, свързани с класическа чума по свинете в Унгария и Словакия
   (нотифицирано под номер C(2007) 6158)
   (Текст от значение за ЕИП)
   (2007/862/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (2), и по-специално член 9, параграф 4 от нея,
   като има предвид, че:
   
               (1)
            
            
               Решение 2006/805/ЕО на Комисията от 24 ноември 2006 г. относно мерките за контрол на здравето на животните, свързани с класическа чума по свинете в някои държави-членки (3) беше прието по повод появата на класическа чума по свинете в някои държави-членки. Това решение установява определени мерки за борба с болестите, засягащи класическата чума по свинете в тези държави-членки.
            
         
               (2)
            
            
               Словакия е информирала Комисията за последното развитие на тази болест при дивите свине и за наличието на тази болест в окръг Nové Zámky, граничещ с окръзите Komárno и Levice в Словакия и с окръг Pest в Унгария. В светлината на наличната епидемиологична информация областите в Словакия и Унгария, където се прилагат мерките за контрол, свързани с класическата чума по свинете, следва да бъдат изменени с цел да се включат части от тези окръзи.
            
         
               (3)
            
            
               Ситуацията на заболяването в Словакия се е подобрила значително на територията на областните ветеринарни и хранителни администрации на Trenčín (която включва окръзите Trenčín и Bánovce nad Bebravou), Prievidza (която включва окръзите Prievidza и Partizánske) и Púchov (която включва само окръг Ilava). Мерките, предвидени в Решение 2006/805/ЕО, отнасящи се до тези зони, следва да не се прилагат повече.
            
         
               (4)
            
            
               За постигане на повече прозрачност на законодателството на Общността списъкът на засегнатите държави-членки или регионите от тях, посочени в приложението към Решение 2006/805/ЕО, следва да се замени с текста в приложението към настоящото решение.
            
         
               (5)
            
            
               Решение 2006/805/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2006/805/ЕО се заменя с текста в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 13 декември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 29. Директива, последно изменена с Директива 2002/33/ЕО на Европейския парламент и на Съвета (ОВ L 315, 19.11.2002 г., стр. 14).
   
      (2)  ОВ L 395, 30.12.1989 г., стр. 13. Директива, последно изменена с Директива 2004/41/ЕО на Европейския парламент и на Съвета (ОВ L 157, 30.4.2004 г., стр. 33).
   
      (3)  ОВ L 329, 25.11.2006 г., стр. 67. Решение, последно изменено с Решение 2007/631/ЕО (ОВ L 255, 29.9.2007 г., стр. 45).
   
      ПРИЛОЖЕНИЕ
      
         
            „ПРИЛОЖЕНИЕ
            ЧАСТ I
            1.   Германия
            А.   Rhineland-Palatinate
            
                        а)
                     
                     
                        в окръг Ahrweiler: общини Adenau и Altenahr;
                     
                  
                        б)
                     
                     
                        в окръг Daun: общини Obere Kyll и Hillesheim, в общини Daun местностите Betteldorf, Dockweiler, Dreis-Brück, Hinterweiler и Kirchweiler, в община Kelberg местностите Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath и Welcherath, в община Gerolstein местностите Berlingen, Duppach, Hohenfels-Essingen, Kalenborn-Scheuern, Neroth, Pelm и Rockeskyll и град Gerolstein;
                     
                  
                        в)
                     
                     
                        в окръг Bitburg-Prüm: в община Prüm местностите Büdesheim, Kleinlangenfeld, Neuendorf, Olzheim, Roth bei Prüm, Schwirzheim и Weinsheim.
                     
                  Б.   North Rhine-Westfalia
            
                        а)
                     
                     
                        в окръг Euskirchen: градовете Bad Münstereifel, Mechernich и Schleiden и местностите Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (в град Euskirchen), и общини Blankenheim, Dahlem, Hellenthal, Kall и Nettersheim;
                     
                  
                        б)
                     
                     
                        в окръг Rhein-Sieg: градовете Meckenheim и Rheinbach, община Wachtberg, местностите Witterschlick, Volmershofen, Heidgen (в община Alfter) и местностите Buschhoven, Morenhoven, Miel и Odendorf (в община Swisttal);
                     
                  
                        в)
                     
                     
                        град Aachen: на юг от магистралите A4, A544 и Bundesstrasse B1;
                     
                  
                        г)
                     
                     
                        град Bonn: на юг от Bundesstrasse 56 и магистралата A 565 (Bonn-Endenich до Bonn-Poppelsdorf) и на югозапад от Bundesstrasse 9;
                     
                  
                        д)
                     
                     
                        в окръг Aachen: градовете Monschau и Stolberg и общините Simmerath и Roetgen;
                     
                  
                        е)
                     
                     
                        в окръг Düren: градовете Heimbach и Nideggen и общините Hürtgenwald и Langerwehe.
                     
                  2.   Франция
            Територията на департамента Bas-Rhin и Moselle, разположена западно от Rhine и канал Rhine Marne, северно от автомагистрала А 4, източно от река Сар и южно от границата с Германия и общините Holtzheim, Lingolsheim и Eckbolsheim.
            ЧАСТ II
            1.   Унгария
            Територията на област Nógrád и територията на област Pest, разположена северно и източно от р. Дунав, южно от границата със Словакия, западно от границата с област Nógrád и северно от магистрала Е 71.
            2.   Словакия
            Територията на областните ветеринарни и хранителни администрации (ОВХА) на Žiar nad Hronom (която включва окръзите Žiar nad Hronom, Žarnovica и Banská Štiavnica), Zvolen (която включва окръзите Zvolen, Krupina и Detva), Lučenec (която включва окръзите Lučenec и Poltár), Veľký Krtíš (която включва окръг Veľký Krtíš), Komárno (която включва територията, разположена източно от магистрала 64, северно от границата с Унгария и западно от окръг Nové Zámky), Nové Zámky (която включва територията, разположена източно от окръг Komárno и източно от магистрала 64, южно от магистрала 75 и северно от границата с Унгария) и Levice (която включва територията, разположена източно от окръг Nové Zámky и източно от магистрала 66 (E77), южно от магистрала 75, северно от границата с Унгария и западно от окръг Veľký Krtíš).
            ЧАСТ III
            1.   България
            Цялата територия на България.“